Държавен вестник, бр. 103, 2005 г., стр. 54

С Т Р .  54
Д Ъ Р Ж А В Е Н   В Е С Т Н И К
Б Р О Й  103
(4) В случая по ал. 3, ако договорът за за-
страховка “Живот” е поддържан поне две го-
дини, застрахователят е длъжен да плати на
наследниците на застрахования или на трето
ползващо се лице премийния резерв по заст-
раховката.
(5) Застрахователят не изплаща суми по до-
говора, ако застрахованият умишлено причини
застрахователното събитие.
Застраховки “Живот” и “Злополука” в полза
на трето лице
Чл. 234. (1) При сключване на договора за
застраховка “Живот” или “Злополука”, както и
по всяко време на действието му, застраховани-
ят може да определи трето ползващо се лице.
(2) За сключване на застрахователен дого-
вор в полза на трето лице не е необходимо съг-
ласието на това лице. Ползващото се лице трябва
да даде своето изрично писмено съгласие, ако
предмет на договора при условията на чл. 233 е
животът, здравето или телесната цялост на трето
лице, различно от застрахования.
(3) Когато застрахователният договор е
сключен в полза на децата на застрахования,
ползващи се лица са и децата, родени след
сключването на договора, освен ако е уговоре-
но друго.
(4) Ако застрахователният договор е склю-
чен в полза на съпруг на застрахования, право-
то принадлежи на лицето, което се намира в
брак със застрахования към деня на настъпва-
нето на застрахователното събитие, освен ако е
уговорено друго.
(5) Когато ползващите се лица са няколко, те
имат равни права, освен ако е уговорено друго.
(6) Ако третото ползващо се лице почине
преди застрахования и по договора няма опре-
делени други ползващи се лица, застраховател-
ната сума се изплаща на застрахования или на
неговите наследници.
(7) Третото ползващо се лице губи правата
си по договора, ако умишлено е причинило за-
страхователното събитие. Ако ползващите се
лица са няколко, частта на ползващото се лице,
умишлено причинило застрахователното съби-
тие, се разпределя поравно между останалите,
освен ако е уговорено друго.
(8) Ако няма определени други ползващи се
лица в случая по ал. 7, застрахователната сума
се изплаща на застрахования, съответно на не-
говите наследници.
(9) Ако по иск на кредиторите на застрахо-
вания застрахователният договор бъде отменен,
третото ползващо се лице отговаря до размера
на получената сума, но за не повече от платена-
та от застрахования премия.
Право на третото ползващо се лице
Чл. 235. (1) Застрахователната сума не вли-
за в наследствената маса на застрахования дори
когато за ползващи се лица са определени нас-
ледниците му.
(2) Ако ползващото се лице е наследник, то
има право на застрахователната сума дори ако
се откаже от наследството.
Плащане на премията
Чл. 236. (1) Ако застрахованият по застра-
ховка “Живот” не плати някоя дължима теку-
ща премия при разсрочено плащане на преми-
ята, застрахователят няма право да търси зап-
лащането є по съдебен ред.
(2) Застрахователят е длъжен да покани
писмено застрахования да плати текущата пре-
мия в срок, който не може да бъде по-малък от
един месец от получаването на поканата.
(3) Ако текущата премия не бъде платена в
срока по ал. 2, застрахователят може да намали
застрахователната сума до размера на откупна-
та стойност, когато текущите премии по заст-
рахователния договор са платени поне за две
години. В противен случай застрахователят
може да прекрати договора.
(4) Ако застрахователното събитие настъпи
преди намаляването на застрахователната сума
или прекратяването на договора при условията
на ал. 3, смята се, че застрахователната сума е
намалена или че договорът е прекратен.
Право на едностранно прекратяване
на договора
Чл. 237. (1) Физическо лице, сключило ин-
дивидуален застрахователен договор по заст-
раховка “Живот” със срок повече от 6 месеца,
има право едностранно да прекрати договора
в срок 30 дни от датата, на която е било уве-
домено за сключването на застрахователния
договор.
(2) Лицето по ал. 1 упражнява правото си
на прекратяване на договора с едностранно
писмено съобщение, отправено до застрахо-
вателя. От датата на уведомяване на застра-
хователя застрахователният договор се прек-
ратява, като застрахованият се освобождава
от задълженията си по него и има право да
получи заплатената застрахователна премия,
с изключение на частта, съответстваща на
времето, през което застрахователят е носил
риск, ако е настъпило застрахователно съби-
тие. Застрахователят връща частта от преми-
ята в 30-дневен срок от получаването на съоб-
щението.
Застрахователна сума
Чл. 238. (1) При настъпване на застрахова-
телното събитие или на определените в догово-
ра условия застрахователят е длъжен да плати
застрахователната сума или частта от нея, оп-
ределена в застрахователния договор.
(2) Застрахователната сума се изплаща и в
случаите, когато този, който е причинил вре-
дата, е длъжен да обезщети застрахования или
вече го е обезщетил, както и ако застрахова-
ният е получил плащане по друг застрахова-
телен договор.